open-index/open-wikipedia-markdown huggingface dataset:
דובר ראש הממשלה

**דובר ראש הממשלה** או בשמו הרשמי "**ראש מערך התקשורת**" הוא יועץ התקשורת הראשי של ראש ממשלת ישראל. תפקיד זה נחשב בכיר בסגל ראש הממשלה והוא כפוף לראש הסגל.

תפקיד ראש מערך התקשורת נוסד ב-2006, עם הקמתו של מערך ההסברה הלאומי, כאשר פוצלו התפקידים של יועץ התקשורת של ראש הממשלה. מלבד ההתנהלות השוטפת מול התקשורת, עומד דובר ראש הממשלה בראש "מערך הדוברות" התפקיד ניהול צוות נכון לשנת 2021, של עשרה אנשים.

החל ממרץ 2026 התפקיד לא מאויש.

## תפקידים
**תפקידו העיקרי הוא דברור ראש הממשלה והצגתו בפני התקשורת על היבטיו השונים:**
* סדר היום של ראש הממשלה
* פגישות ראש הממשלה
* עמדת לשכת ראש הממשלה בנוגע לאירועי היום.
* אמון על הקשר היום-יומי עם כלי התקשורת ומשיב לשאלות העיתונאים.
* אמון על תדריכי העיתונות, ומסיבות עיתונאים.
* דברור גופים רגישים הפועלים תחת משרד ראש הממשלה כמו המל"ל, המוסד, השב"כ, הוועדה לאנרגיה אטומית, מערך הסייבר הלאומי.

## מערך התקשורת והדוברות
מערך התקשורת והדוברות הוא הזרוע האמונה על הדוברות והייעוץ התקשורתי השוטף של ראש ממשלת ישראל, משרד ראש הממשלה ויחידות הסמך הכפופות למשרד ביניהם: המוסד למודיעין ותפקידים מיוחדים, הוועדה לאנרגיה אטומית, שירות הביטחון-הכללי, ומערך הסייבר הלאומי.

אנשי המערך אמונים על הקשר היום-יומי עם תא הכתבים המדיניים וכלי תקשורת אחרים, כמו כן, מספקים מענה לפניית כלי התקשורת במשך 24 שעות ביממה.

בנוסף, המערך מפיק אירועים תקשורתיים, כמו הצהרות לאומה של ראש הממשלה, מסיבות עיתונאים של ראש הממשלה, ואחראי על סידורי התקשורת לישיבות הממשלה ולאירועים פומביים בהשתתפות ראש הממשלה. מערך התקשורת והדוברות מפעיל בשיתוף פעולה עם מטה ההסברה הלאומי גם את הדוברים בשפות הזרות ואת מערך האינטרנט והמדיה החדשה.

לדוברות ראש הממשלה תפקידים רגישים כך למשל במבצע עם כלביא בו יצא צה"ל לתקיפת מתקני תוכנית הגרעין האיראנית, דוברות ראש הממשלה היה חלק חשוב במבצע ההונאה, מבצע הונאה במשך ימים שקדם לתקיפה- שכלל מרכיבים תקשורתיים. דובר ראש הממשלה הפיץ בימים שקדמו למבצע, הודעות ותדרוכים בימים האחרונים שונים שמטרתם להשפיע על השיח הפנימי בישראל ובאיראן, ושלא כנהוג, ציטוטים שקריים משיחות ראש הממשלה בנימין נתניהו ונשיא ארצות הברית דונלד טראמפ לא זכו להכחשות מלשכת ראש הממשלה, בכוונה תחילה, כדי להקרין ויכוח ציבורי בין ישראל לבין ארצות הברית.

**המערך כולל גם את:**
* יועץ ראש הממשלה לתקשורת זרה.
* יועץ ראש הממשלה לתקשורת ערבית.
* יועץ ראש הממשלה לתקשורת פרסית.
* יועצי ראש הממשלה לתקשורת ניו-מדיה.
* צוות של עוזרים לדובר ראש-הממשלה.
* מתאמות תקשורת.
* מחלקת תקשוב.
נכון לשנת 2021, המערך כולל 10 אנשי צוות.

## בעלי תפקידים
בעלי התפקידים במערך הדוברות נכון לאוקטובר 2023

## ראשי מערך התקשורת לדורותיהם

## רקע היסטורי של יצירת התפקיד

## דובר ראש הממשלה בתרבות הפופולרית
תפקידו של דובר ראש הממשלה זכה לחשיפה בסרט "מבצע יונתן" שם גילם עודד תאומי את "דן זמיר" דובר ראש הממשלה בתקופת ממשלתו הראשונה של יצחק רבין.

## ראו גם
* דובר הבית-הלבן
* דובר הקרמלין

## הערות שוליים

*
*
On My Way (שיר של פיינטוז)

"**On My Way**" (בעברית: "**בדרכי**") הוא סינגל שהוקלט על ידי הלהקה השוודית פיינטוז. הוא יצא לאור ב-25 בפברואר 2023, על ידי חברת תקליטים עצמאית, כסינגל שלא מתוך אלבום.

השיר הגיע למקום העשירי בסוורייטופליסטן, מצעד הסינגלים השוודי.

## רקע וכתיבה
השיר נכתב על ידי הלהקה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מחמישה מיליון השמעות.

בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו בסיבוב ההצבעה השני במקצה השני של התחרות, שם קיבל 784,687 הצבעות. בגמר, דורג במקום העשירי עם 47 נקודות.

## מיקומי שיא

## קישורים חיצוניים

## הערות שוליים

קטגוריה:שירי מלודיפסטיבלן 2023
בילי בארון

**ויליאם ג'יימס בארון** (באנגלית: **William James Baron**; נולד ב-11 בדצמבר 1990) הוא כדורסלן אמריקאי במשחק בעמדת הקלע באולימפיה מילאנו מליגת העל האיטלקית והיורוליג.

## קריירה בתיכון
ברון למד ושיחק כדורסל בתיכון בישופ הנדריקן בוורוויק, רוד איילנד, ובאקדמיית ווסטר בווסטר, מסצ'וסטס.

## קריירת מכללות
ברון החל את קריירת כדורסל המכללות באוניברסיטת וירג'יניה (2010–2011), ולאחר מכן שיחק באוניברסיטת רוד איילנד (2011–2012). הוא סיים את קריירת המכללות שלו בקאניסיוס קולג' ב-2014. הוא נבחר לשחקן השנה באזור מטרו אטלנטיק אתלטיק בעונת 2013/14, ונבחר גם לחמישייה הראשונה באזור ב-2013 ו-2014.

## קריירה מקצועית
לאחר שלא נבחר בדראפט ה-NBA 2014, שיחק בארון בליגת הקיץ של ה-NBA במדי שיקגו בולס. לאחר מכן הוא החל את הקריירה המקצוענית שלו ב-2014 עם המועדון הליטאח ריטאס וילנה, ששיחק בליגת העל הליטאית וביורוקאפ. לאחר מכן שיחק עם דטרויט פיסטונס בליגת הקיץ 2015.

ב-2015 חתם בספירו שרלרואה מבלגיה, ושיחק בליגה הבלגית וביורוקאפ. לאחר מכן עבר למורסיה הספרדית ב-2016, שם שיחק בליגת ה-ACB וביורוקאפ. ב-2017 הוא עבר לטורקיה, וחתם באסקישהיר מליגת העל.

ביולי 2018 עבר בארון לסרביה וחתם בכוכב האדום בלגרד מליגת העל, הליגה האדריאטית והיורוקאפ לעונת . עם הכוכב האדום הוא זכה ב ובליגה האדריאטית ב-, וזכה בתואר ה-MVP של גמר הליגה האדריאטית. ביוני 2019 הוא האריך חוזהו בקבוצה בשנה.

ב-15 ביולי 2020 חתם בארון לשנתיים בזניט סנקט פטרבורג הרוסית מהליגה המאוחדת של VTB והיורוליג. במדי הקבוצה הוא קלע 9.9 נקודות בממוצע למשחק, וב-2 ביולי 2021 חידש את חוזהו לשנה נוספת.

ב-28 ביוני 2022 חתם בארון לשנתיים באולימפיה מילאנו מהסרייה א' האיטלקית והיורוליג.

## קריירה בנבחרת הלאומית
בארון היה חבר בנבחרת ארצות הברית בכדורסל, וזכה איתה באליפות האמריקות ב-2017.

## קישורים חיצוניים

*תעודת זהות: בילי בארון, באתר מכבי תל אביב, 22 בדצמבר 2021

## הערות שוליים

קטגוריה:אמריקאים ילידי פנסילבניה
קטגוריה:כדורסלני אוניברסיטת וירג'יניה
קטגוריה:כדורסלני נבחרת ארצות הברית
קטגוריה:כדורסלני ספירו שרלרואה
קטגוריה:כדורסלני אוניברסיטת רוד איילנד
קטגוריה:כדורסלני הכוכב האדום בלגרד
קטגוריה:כדורסלני מורסיה
קטגוריה:כדורסלני זניט סנקט פטרבורג
קטגוריה:כדורסלני ריטאס וילנה
קטגוריה:פנסילבניה: כדורסלנים
קטגוריה:כדורסלני אולימפיה מילאנו
קטגוריה:אמריקאים שנולדו ב-1990
פול ריי

**פאולי יוקלה** (בשוודית: **Pauli Jokela**; נולד ב-23 במאי 1992), הידוע בשם הבמה שלו, **פול ריי** הוא זמר-יוצר שוודי. ריי, שהתפרסם בתחילת דרכו כ-**PJ**, התחיל את קריירת המוזיקה שלו כראפר. בשנת 2015 עבר לז'אנר הפופ, והוציא את המיני-אלבום הראשון שלו, *Good as Hell*, בארצות הברית דרך חברת התקליטים אפיק רקורדס. בשנים 2020, 2021 ו-2023 השתתף במלודיפסטיבלן, הקדם השוודי לתחרות הזמר של האירוויזיון, והגיע למקום השישי, השנים-עשר והשביעי עם השירים "Talking in My Sleep", "The Missing Piece" ו-"Royals" בהתאמה.

## קורות חייו
ריי נולד בלונד. בצעירותה ברחה אמו מצ'ילה הדיקטטורית, והחלה קריירה חדשה בפריז שבצרפת. בשנת 1973 עברה לשוודיה כחלק מפרויקט חילופי סטודנטים. שם היא נועדה עם אביו של ריי.

בשנת 2015 חתם ריי על חוזה הקלטות עם חברת התקליטים האמריקאית אפיק רקורדס, והוציא דרכה את המיני-אלבום הראשון שלו, *Good As Hell*. זמן קצר לאחר מכן החל קווינסי ג'ונס לעבוד עמו. בשנת 2015 אף הופיע לצד להקת פיפת' הרמוני במהלך סיבוב ההופעות שלה.

בשנת 2018 הוציא את אלבום הבכורה שלו, *Note to Self*. הוא השתתף לראשונה במלודיפסטיבלן בשנת 2020 עם השיר "Talking in My Sleep", שהצליח להעפיל לגמר, שם דורג במקום השישי עם 68 נקודות. בשנה שלאחר מכן שב לתחרות עם השיר "The Missing Piece", שדורג במקום השנים-עשר עם 25 נקודות. בשנת 2023 ביצע את "Royals" באותו אירוע, והגיע למקום השביעי.

## קישורים חיצוניים

## הערות שוליים

קטגוריה:זמרים שוודים
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2023
קטגוריה:שוודים שנולדו ב-1992
אסטריוס

**אסטריון** (ביוונית: **Ἀστερίων**) או **אסטריוס** (**Ἀστέριος**) היה מלך כרתים במיתולוגיה היוונית.
## דמותו
אסטריוס הוא בנם של טקטמוס , בנו של דורוס  (האפונים לדורים) בן הלן  (האפונים להלנים) בן דאוקליון, שהפליג לכרתים עם איולים ופלסגים ונעשה מלך האי, ובתו של קרתאוס  (האפונים לכרתים). אסטריוס התחתן עם אירופה, ומאחר שלא היו לו בנים, הוא גידל את בני אירופה שהולידה מזאוס – מינוס, רדמנתיס ו – והוריש להם את השלטון על כרתים. מחבר הדיוניסיאקה, נונוס, כתב שלאחר ששכב עם אירופה, העביר זאוס את אירופה וצאצאיה לאסטריון העשיר.

## הערות שוליים

קטגוריה:מלכים מהמיתולוגיה היוונית
קטגוריה:כרתים: היסטוריה
בית הקברות היהודי בבגדאד

**בית הקברות היהודי ב[[בגדאד]]**, בירת עיראק, הוא בית הקברות שהוקם מחדש בשנת 1962 בפאתי העיר לאחר שמתחם עתיק יותר היה קיים בלב העיר אולם הועבר בשל שאיפת ראש הממשלה עבד אל-כרים קאסם להקים בניין במקום. בשל העובדה שמספר היהודים בעיראק כולה הוא זניח המקום נטוש ואין יהודים שפוקדים את המקום.

## שינוי המיקום בשנת 1962
בשנת 1962 החליט ראש ממשלת עיראק עבד אל-כרים קאסם להקים את המגדל הגבוה ביותר בעולם הערבי כדי להאדיר את שמו ולחזק את מעמדו במזרח התיכון. את המקום להקמת המגדל הוא בחר בבית הקברות היהודי שקיים מעל ל-400 שנה וטומן הן את נרצחי הפרהוד בשנת 1941 והן רבים מהרבנים החשובים של הקהילה העתיקה וכמובן אלפי פשוטי עם. לשם כך הובל בשעת לילה מאוחרת ראש הקהילה היהודית הרב ששון כדורי ללשכת ראש הממשלה שם נודע לו על הכוונה להקים את "מגדל קאסם" ועל ההחלטה שנתקבלה פה אחד להקים אותו בבית הקברות היהודי במרכז בגדאד. ראש הממשלה ביקש את סיועו של כדורי להעביר את תכולת בית הקברות לאזור מחוץ לעיר לשכונת  במהלך טווח זמן של שישה חודשים. תחינתו של הרב היהודי על כך שהעברת הקברים מנוגדת לדת היהודית ועל כך ששישה חודשים אינם מספיקים לבצע את המלאכה – לא סייעו לו והרב כדורי, אנוס על פי הדיבור נאלץ לקיים את דברו של עבד אל-כרים קאסם. שרידי הקהילה היהודית הובלו לבית העלמין החדש מחוץ לעיר תוך כדי זיהוי וטיפול נאות בשרידים.
הבניין עצמו לא הוקם מעולם ואילו עבד אל-כרים קאסם נתפס בידי מורדים בשנת 1963, עונה והוצא להורג.

במקום בו עמד בית הקברות היהודי הוקמה בשנות ה-70 תחנה מרכזית בשם . השכונה בה היה קיים בית הקברות העתיק נקראת היום שכונת אל-כילאני על שמו של ראשיד עאלי אל כילאני שהיה שליט פרו-נאצי של עיראק שבתקופתו התגברה האנטישמיות כלפי יהודי המדינה שעה ששלטונו עודד את ההסתה הנאצית נגד היהודים ששיאה הייתה בפרהוד של 1941.

## בית הקברות כיום
עקב העובדה שלא חיים כמעט יהודים בעיראק אין למעשה מי שיפקוד את המקום וידאג לטיפוחו. השכונה בה ממוקם בית הקברות, שכונת אל-חביביה, מאוכלסת בתושבים שיעים פונדמנטליסטים.

## אישים ידועים הקבורים בבית הקברות
* נרצחי הפרהוד
* הרב יוסף חיים מבגדאד - הבן איש חי (1835-1909)
* הרב עזרא ששון דנגור (1848-1930)
* ששון חזקאל (1860-1932), שר האוצר הראשון של עיראק המודרנית
* הרוגי המלכות שהועלו לגרדום ב-1969.

## קישורים חיצוניים
* 
* Itamar Tzur, The Old Jewish Cemetery of Baghdad: A Forgotten Chapter in Iraq’s History, The Algemeiner
* 

קטגוריה:אסיה: בתי קברות יהודיים
קטגוריה:בגדאד
קטגוריה:יהדות בבל
קטגוריה:יהדות בגדאד
קטגוריה:הפרהוד
שני ילדים בעולם

"**שני ילדים בעולם**" הוא סינגל שהוקלט על ידי הזמר הישראלי נתן גושן. השיר נכתב והולחן על ידי נתן גושן, הופק בידי המפיק הישראלי סתיו בגר ויצא לאור בתור סינגל ללא אלבום ב-14 במרץ 2021.

## רקע
השיר נכתב והולחן על ידי הזמר הישראלי נתן גושן והופק בידי המפיק הישראלי סתיו בגר. הוא יצא לאור בתור סינגל ללא אלבום ב-14 במרץ 2021, כשבועיים אחרי הפרסום על האירוסים של נתן גושן ולירון אלביליה. על משמעות השיר כתב גושן:

בהזדמנות אחרת גושן הוסיף:

## וידאו קליפ
ב-11 במרץ 2021 פרסם גושן טיזר לווידאו-קליפ של השיר. הקליפ, בבימוי המוזיקאי הישראלי יעקב אסרף ובהפקת נרי וייס יצא לאור ב-14 במרץ 2021. בקליפ נראים נתן גושן וארוסתו לירון אלביליה שרים את מילות השיר. נכון לספטמבר 2025 לשיר יש למעלה מ-25 מיליון צפיות ביוטיוב.

## ביצועים
ב-25 במאי 2021 ביצע גושן את השיר בתחנת הרדיו רדיוס 100FM, וב-12 במאי 2022 ביצע אותו ברדיו גלגלצ.

ב-10 ביוני 2021 בוצע קאבר לשיר על ידי הזמר הישראלי דניאל בן-חיים, ב-18 בינואר 2022 בוצע השיר על ידי הזמרת-יוצרת ספיר סבן ברבע הגמר של תוכנית הטלוויזיה אקס פקטור ישראל לאירוויזיון 2022, וב-16 באוגוסט 2022 השיר בוצע על ידי מיכאל לוי בעונה 9 של הכוכב הבא.

## מיקומי שיא

### מצעדים שנתיים

## קישורים חיצוניים

* שני ילדים בעולם באתר הספרייה הלאומית

## ביאורים

## הערות שוליים

קטגוריה:שירי נתן גושן
קטגוריה:שירי אהבה בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירים שהופקו על ידי סתיו בגר
ריצ'רד לי מקנ'ייר

**ריצ'רד לי מקנ'ייר** (באנגלית: **Richard Lee McNair**; נולד ב-19 בדצמבר 1958) הוא רוצח מורשע אמריקאי הידוע ביכולתו להימלט מכליאה ולחמוק מלכידה.
בשנת 1987, מקנ'ייר רצח אדם אחד וירה באדם שני ארבע פעמים במהלך שוד שהשתבש.
הוא מרצה שני מאסרי עולם בגין פשעים אלה, כולל על בריחתו מהכלא.

לאחר מעצרו של מקנייר, הוא ברח שלוש פעמים משלושה מוסדות שונים בשיטות יצירתיות שונות.
בניסיון הראשון שלו הוא השתמש בשפתון כדי להיחלץ מתוך זוג אזיקים אליהם היה כבול, בפעם השנייה הוא נמלט בזחילה דרך צינור אוורור, ובבריחה האחרונה שלו מכלא פדרלי, באפריל 2006, הוא נמלט תוך כדי שהוא שהסתיר את עצמו במשטח של שקיות דואר משומשות.
בזמן מנוסתו הוא נתקל בשוטר והצליח לשכנע אותו שהוא לא הנמלט מהכלא, אלא אדם שרץ להנאתו.

זה הביא לכך שתמונת המעצר שלו הוצגה תריסר פעמים בתוכנית הטלוויזיה "המבוקשים ביותר באמריקה" (באנגלית: America's Most Wanted) והפך אותו לאחד מחמשת עשר הנמלטים המבוקשים ביותר על ידי מרשלים אמריקאים.
מק'נייר נסע לקנדה פעמיים כדי להתחמק מלכידתו. הוא נסע ברחבי המדינה במשך יותר משנה לפני שנתפס בבדיקה אקראית של המשטרה.
חלק גדול ממה שהציבור האמריקאי והקנדי יודע על בריחתו ותקופתו של מק'נייר כנמלט הוא דרך חילופי מכתבים שניהל מק'נייר עם העיתונאי הקנדי ביירון כריסטופר.

## קישורים חיצוניים

* מידע כללי

## הערות שוליים

קטגוריה:פושעים פליליים אמריקאים
קטגוריה:רוצחים בארצות הברית
קטגוריה:בורחים מכליאה בארצות הברית
קטגוריה:אמריקאים שנולדו ב-1958
תומאס סטיוארט סמית'

**תומאס סטיוארט סמית**' (באנגלית: **Thomas Stuart Smith**; 1815–1869) היה צייר ופילנתרופ סקוטי הידוע ביצירת מוזיאון סטירלינג סמית וגלריה לאמנות, הממוקם בסטירלינג, סקוטלנד.

## ביוגרפיה
תומאס סטיוארט סמית' נולד בשנת 1815 כאחיינו הבלתי חוקי והסודי של אלכסנדר סמית', שהייתה לו האחוזה בגלסינגל, דנבליין, סקוטלנד. אחיו של אלכסנדר, האב, שלח את תומאס לבית ספר בצרפת בזמן שניהל את עסקיו בקנדה ובאיי הודו המזרחית. בשנת 1831 לא שולמה לו המלגה ותומס חשב שאביו כנראה מת. הוא חזר לאנגליה, כאשר הוא ודודו התוודעו אחד לשני בפעם הראשונה. הם לא נפגשו קודם, אבל אלכסנדר שלח לו סכומי כסף מדי פעם.

סמית' התחיל לעבוד כמורה. מאוחר יותר הוא החל להתעניין בציור בעזרת צייר איטלקי שאותו פגש בזמן ששימש כמורה נודד במשפחות בריטיות. דודו אלכסנדר נתו לו מימון כדי שיוכל לנסוע ולצייר באיטליה החל מ-1840.

בסוף אותו עשור, סמית' שלח את עבודתו גם לסלון האמנויות היפות בפריז וגם באקדמיה המלכותית בלונדון. את הציור הראשון שלו באקדמיה המלכותית קנה פרופסור אוון, מכר של אדווין לנדסיר, שנאמר כי העריץ אותו.

### ירושה
בשנת 1849 נפטר אלכסנדר סמית'. תומאס השתלט על אחוזת המשפחה ב-1857 לאחר שהתחרה על הירושה, עם שמונה עשר טוענים נוספים. במהלך שמונה השנים שבהן חיכה בתקווה לירושתו, הוא לימד אמנות בבית הספר לעיצוב בנוטינגהאם. ג'יימס אורוק, האספן וצייר צבעי המים, היה אחד מתלמידיו. סמית' היה מוכר באסכולת ברביזון לציור ריאליסטי, כולל ציירי החיות קונסטנט טרויון וג'ון פיליפ.
ממוזער|מקטרת החופש, 1869
לאחר שרכש את האחוזה, הוא שמר עליה רק שש שנים. הוא מכר אותה והשתמש בכספים כדי לעבור ללונדון. ההוצאות המשפטיות שלו היו גבוהות. הונו החדש אפשר לו ליצור אוסף אמנות בסטודיו בכיכר פיצרוי שכלל עבודות שלו. הוא החליט להקים מוזיאון בסטירלינג שיכיל את האוסף החדש שלו. הוא תכנן תוכניות לספרייה, מוזיאון וחדר קריאה והציע 5,000 פאונד למועצה אם יוכלו לתרום אתר בתוך שנתיים. הוא חתם על החוזה בנובמבר 1869. הוא לא ראה את תוכניותיו מתגשמות כאשר הוא נפטר באבניון, חודש לאחר החתימה.

### מורשת
סמית' ידוע בעיקר בזכות הקמת מכון סמית', שנקרא מוזיאון סטירלינג סמית' וגלריה לאמנות. לסמית יש גם מאות ציורים בבעלות ציבורית.

שתיים מיצירותיו של סמית' שעדיין נחשבות כחשובות הן פורטרטים שצייר של גברים שחורים. בניגוד לתיאורים אחרים באותה תקופה, שבהם אנשים שחורים נתפסו כמשרתים, דיוקנאותיו של סמית' "פלה מקינה" מראים את נתיניו כאנשים עצמאיים וחופשיים. הם צוירו כדי לחגוג את ביטול העבדות באמריקה ב-1865 בעקבות מלחמת האזרחים האמריקאית. הוא גם צייר ציור קטן יותר בשם "מקטרת החופש", שיש לו נוכחות דומה. הציור מראה אדם שחום מדליק מקטרת, מאחוריו ישנה מודעת מכירת עבדים שכוסתה בחלקה בהודעת על ביטול העבדות.

## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1815
קטגוריה:בריטים שנפטרו ב-1869
גביע העולם למועדונים 2023

**גביע העולם למועדונים 2023** (באנגלית: **2023 FIFA Club World Cup**, בערבית: **كأس العالم للأندية 2023**), הוא גביע העולם למועדונים ה-20, שהפגיש בין אלופות שש הקונפדרציות של פיפ"א ואלופת המדינה המארחת. הטורניר נערך בערב הסעודית וכלל שבעה משחקים בין שבעה מועדונים.

ב 22 בדצמבר נערך משחק הגמר ובו ניצחה אלופת אירופה מנצ'סטר סיטי את אלופת דרום אמריקה פלומיננזה בתוצאה 4-0 וזכתה בגביע לראשונה בתולדותיה.

## קבוצות משתתפות

## אצטדיונים
המשחקים התקיימו באצטדיונים עיר הספורט המלך עבדאללה ועיר הספורט הנסיך עבדאללה אל פייסל בג'דה.

## משחקים
### סיבוב ראשון

### סיבוב שני

### חצי הגמר

### משחק על המקום השלישי

### הגמר

## קישורים חיצוניים

* 

קטגוריה:גביע העולם בכדורגל לקבוצות
קטגוריה:תחרויות כדורגל ב-2023
קטגוריה:תחרויות כדורגל בערב הסעודית
קטגוריה:2023 בערב הסעודית
קטגוריה:ג'דה: ספורט
ג'יימס אורוק

**ג'יימס אורוק** (באנגלית: **James Orrock**; 1829 – 10 במאי 1913) היה אספן סקוטי בולט של אמנות וקרמיקה מזרחית, מאייר וצייר צבעי מים. היקף המעורבות שלו בסחר באמנות עם אספנים מובילים כמו ג'ון ראסקין מודגש באוסף הגדול של שני כרכים של ספרים שפרסם אודותיו ביירון וובר בלונדון, 1903. אורוק היה חובב מסור של אמנות הבריטית וחיקה כמה מאמנים בעבודתו. הוא אייר שלושה ספרים בסגנון טרנר: "מרי מלכת הסקוטים", 1906; "אנגליה העתיקה: סיפורה המשתקף בסצנות ציור", 1908; וכן, ב"ארץ הגבול", 1906.

## ביוגרפיה
ג'יימס היה בנו של ג'יימס אורוק, מנתח, רופא שיניים ורוקח באדינבורו.

הוא למד רפואה, כירורגיה ורפואת שיניים באוניברסיטת אדינבורו, ולאחר מכן עסק כרופא שיניים בנוטינגהאם. אורוק למד ציור אצל ג'יימס פרגוסון, ויליאם ליטון לייטץ' וג'ון בגנולד ברג'ס, מאוחר יותר נרשם לבית הספר לעיצוב נוטינגהאם שם לימד אותו תומאס סטיוארט סמית'.

הוא התיישב בלונדון ב-1866, והפך למקורב של המכון המלכותי לציירים בצבעי מים ב-1871, והציג באקדמיה הסקוטית המלכותית ובאקדמיה המלכותית. סגנונו המאוחר הושפע מאוד מדייוויד קוקס, ציוריו מוצגים במוזיאונים וגלריות שונות, כולל מוזיאון ויקטוריה ואלברט.
ממוזער|313x313 פיקסלים|סופה מתקרבת, 1890
הוא היה תומך נלהב של ויליאם טרנר ושל האמנות הבריטית בכלל (והיה הבעלים של כמה מיצירותיו החשובות ביותר של טרנר), הוא גם היה אספן נלהב של רהיטים שעוצבו על ידי אנג'ליקה קאופמן. צייר נוף וצבעי מים, ייתכן כי שיחזר, שינה ושיפר יצירות של ציירים אחרים באוסף שלו. אורוק יצר בביתו חדרים מתקופות האמנותיות שונות, אותם פתח לקהל הרחב.

לאחר שבשתי הזדמנויות קודמות קנה רהיטים וציורים מהאוסף האישי של אורוק, במותו של אורוק קנה לורד לורהולמה את רוב אוסף האמנות שלו, וכאלף ציורים שלו. חלק מאותו אוסף שימש ליצירת הגלריה לאמנות ליידי לוור בפורט סאנלייט.

כיום, אורוק מוזכר גם כמי שהזמין רבים מהעותקים הקשורים ליצירותיו של ג'ון קונסטבל. הקשר שלו עם עותק אחד של הציור A Sea Beach Brighton מאת Constable הוצג בתוכנית -BBC One's Fake or Fortune בינואר 2014.

תומאס גריפית', חברו וסוכנו של טרנר היה אחד ממנהלי העיזבון שלו. האמן העניק במתנה תמונה "ספינה טרופה, ההצלה" 161 על 222 ס"מ. לגריפית'. ציור הים הזה היה אחד המוקדמים ביותר, אם לא הראשון, בסדרת ציורי הים המונומנטליים של טרנר. הוא היה אז רק בן 26 והסדרה הזו יצרה את תהילתו בשלב מוקדם. הציור עבר מסר ג'יי.סי רובינסון, אחראי על תמונות המלכה ויקטוריה, לג'יימס אורוק.

## קישורים חיצוניים

* 

## הערות שוליים

קטגוריה:ציירים סקוטים
קטגוריה:בריטים שנולדו ב-1829
קטגוריה:בריטים שנפטרו ב-1913
אדמונד ברנהרדט

**אדמונד דוד-ברנהרדט** (בגרמנית: **Edmond David-Bernhardt**;  20 באפריל 1885 – 23 במאי 1976) היה ספורטאי יהודי-אוסטרי. הוא השתתף ב (אתונה 1906 וסטוקהולם 1912) בשחייה, ירי ובקרב חמש מודרני.

## ביוגרפיה
ברנהרדט נולד וגדל בווינה. התאמן בקבוצת הכח וינה.

באולימפיאדת אתונה (1906) היה אמור להשתתף בכל משחי החופשי, 100 מטר, 400 מטר, 1500 מטר ובמשחה השליחים 4x250 מטר, אך התחרויות נדחו ביומיים בשל תנאי מזג האוויר ולבסוף הוא השתתף בתחרות ל-1500 מטר חופשי אותה לא הצליח לסיים ובמשחה שליחים 4x250 מטר, הרביעייה מאוסטריה לא סיימה את המשחה.

באולימפיאדת סטוקהולם (1912) סיים במקום שמיני בתחרות קרב חמש מודרני. נוסף לכך, השתתף בתחרויות הקליעה וסיים במקום 40 בירי באקדח ל-30 מטר ובמקום 53 בירי באקדח חופשי ל-50 מטר.

## קישורים חיצוניים

קטגוריה:אוסטרים שנפטרו ב-1976
קטגוריה:אוסטרים שנולדו ב-1885
קטגוריה:ספורטאי הכח וינה
קטגוריה:שחיינים אוסטרים
קטגוריה:שחיינים יהודים
קטגוריה:שחייני חופשי
הנס ליון

**הנס שימון ישראל-ג'ון ליון** (בגרמנית: **Hans Shimon Israel-John Lion**; 11 במאי 1904 – ספטמבר 1969) היה סייף (רומח) יהודי-אוסטרי ושופט בינלאומי בסיף. זוכה 3 מדליות (1 כסף ו-2 ארד) באליפות העולם בתחרות הרומח הקבוצתי.
## ביוגרפיה
ליון נולד וגדל בווינה. התאמן בקבוצת הכח וינה.

באולימפיאדת אמסטרדם (1928) סיים במקום 13 ברומח אישי ובמקום שביעי בתחרות רומח קבוצתי. קורט אטינגר היהודי היה חבר בנבחרת אוסטריה.

באליפות העולם שנערכה בווינה 1931 הוא זכה במדליית ארד בתחרות רומח קבוצתי.

באליפות העולם שנערכה בבודפשט 1933 הוא זכה במדליית כסף בתחרות רומח קבוצתי.

באולימפיאדת ברלין (1936) סיים במקום רביעי בתחרות הקבוצתית ברומח. במשחק בית הגמר מול צרפת, אוסטריה הפסידה לצרפת 5–11, שימש גם כנשיא השופטים. בקרבות עצמם הוא ניצח בקרב אחד (5–1) והפסיד בשלושה קרבות (3–5, 4–5, 2–5, סה"כ נק': 14–16). הוא שימש גם כשופט בתחרויות הסיף בתחרויות בית הגמר האישי ברומח, ברבע גמר אישי ברומח ובחצי הגמר ברומח נשים.

באליפות העולם שנערכה בפריז 1937 הוא זכה במדליית ארד בתחרות רומח קבוצתי.

## קישורים חיצוניים

קטגוריה:סייפים יהודים אוסטרים
קטגוריה:ספורטאי הכח וינה
קטגוריה:נפטרים ב-1969
קטגוריה:אוסטרים שנולדו ב-1904
הגדת פובלט

[250px|ממוזער|[הא לחמא עניא, הגדת פובלט, המאה ה-14]]

**הגדת פובלט** היא כתב יד מאויר של ההגדה של פסח, אחד מעשרה כתבי יד ידועים מסוג זה שהוכנו עבור בני הקהילה היהודית בקטלוניה במאות ה-13 וה-14.

## היסטוריה
ההגדה נכתבה במאה ה-14 בקטלוניה שבספרד. מתוך ההערות שנרשמו בשלבים מאוחרים יותר על ההגדה אפשר ללמוד שבעליה הראשונים היה אדם בשם מומֵט דה פֶּרָלָאדָה, מעיירה במחוז ז'ירונה. 

ההגדה עברה לצפון צרפת ולאחר מכן לאיטליה, שם שהתה לפחות עד שנת 1680. בשנת 1672 בעודה באיטליה, נרכשה על ידי פדרו אנטוניו דה ארגון, המשנה למלך קטלוניה, אשר החזיר אותה לקטלוניה וציווה אותה לאחר מותו למנזר פובלט יחד עם כל תכולת ספרייתו שמנתה כ-3,600 ספרים. 

בשנת 1836, כאשר ממשלת ספרד התחילה לעקל את נכסי הכנסייה על מנת לממן את הוצאותיה, הנזירים נאלצו לנטוש את המנזר ואוספי הספרייה פוזרו בין ספריות שונות. ההגדה נרכשה על ידי ז'ום מאנס אי פויגרנו (Jaume Mans I Puigarnau), פרופסור למשפט קאנוני באוניברסיטת ברצלונה. בצוואתו משנת 1983 הוא הורה להחזיר את ההגדה למנזר פובלט. הההגדה הוחזרה למנזר פובלט בשנת 1995.

## תיאור ההגדה
הגדת פובלט היא הגדה צנועה מסוג ספרי ההגדה שהיו נפוצים בקרב המשפחות הפחות אמידות בקהילת יהודי ברצלונה. האיורים בה מועטים, אין בה דמויות אדם, הצבעוניות מועטה, והצבע משמש בעיקר להדגשת מילים מסוימות.

גודל הספר 17.0X12.5 ס"מ והוא כולל 38 דפי קלף. ייתכן שארבעת הדפים הפנימיים נוספו מאוחר יותר.

### הטקסט
בהגדה ארבעה סוגי טקסטים שנכתבו על ידי סופרים שונים:
הטקסט המרכזי נכתב באותיות מרובעות ספרדיות מנוקדות, בדיו חום, על ידי סופר אחד.
בשוליים העליונים והתחתונים של העמוד מופיעים פסוקים מהתורה ומספר יהושע הקשורים לחג שמחת תורה. הכתב קטן מאוד ומנוקד. הוא נכתב באותו סוג דיו כמו הטקסט המרכזי אך כנראה על ידי סופר אחר.
התפילות והברכות בדפים שנוספו מאוחר יותר נכתבו בכתב זעיר על ידי סופר שלישי.
נוסף על כך, יש בהגדה הערות שוליים רבות ותיקונים בכתב ספרדי עגול שנוספו בזמנים שונים על ידי אנשים שונים.

### האיורים
הגדת פובלט כוללת ארבעה עמודים מעוטרים.
על דף השער מופיע אריה בצבע אדום עם כתמים חומים-אדמדמים בתוך מגן בעל מסגרת אדומה. מעל המגן שני כוכבים מתומנים. בתוך הכוכב הימני יש יונה, ובשמאלי בעל חיים לא ברור.
ההגדה פותחת בפסקה "הא לחמא עניא". הדף מעוצב כמבנה אדריכלי בסגנון גותי עם שני עמודים התומכים בשני צריחים ובשני גמלונים. העמודים נשענים על שני דרקונים. המילה "הא" נצבעה בזהב על רקע כתום וירוק.
בעמוד 17 מופיע ציור של מצה אדומה מעוטרת במגן דוד בעל שוליים אפורים. המילים "מצה זו" מוגדלות וכתובות בדיו אדום.
בעמוד 18 מופיע ציור של ירק הדומה לארטישוק או לעולש צבוע בירוק עם נגיעות זהב ולידו המילים "מרור זה" מוגדלות וכתובות בדיו אדום.
טקסט ההגדה מסתיים בפסוק מספר שיר השירים, פרק ב', פסוק י"ג:

"הַתְּאֵנָה חָנְטָה פַגֶּיהָ וְהַגְּפָנִים סְמָדַר נָתְנוּ רֵיחַ קוּמִי לכי [לָךְ] רַעְיָתִי יָפָתִי וּלְכִי לָךְ"

ומתחתיו ציור של אריה עליו הכיתוב "גור אריה" שבוצע בעיפרון.

## הערות שוליים

קטגוריה:כתבי יד עבריים מאוירים
פובלט
קטגוריה:ספרי המאה ה-14
קטגוריה:קטלוניה: תרבות
סשה בואי

**סשה בואי** (בצרפתית: **Sacha Boey**; נולד ב-13 בספטמבר 2000 במונטריי שבצרפת) הוא כדורגלן צרפתי המשחק בעמדת המגן הימני בקבוצת גלאטסראיי מליגת העל הטורקית בכדורגל .

## קריירת מועדונים
בואי גדל במחלקות הנוער של רומנוויל, רד סטאר וסטאד רן. בשנת 2018 החל לשחק בקבוצת המילואים של סטאד רן. ב-5 במאי 2019 ערך בואי את הופעת הבכורה שלו בקבוצה הראשונה של סטאד רן, בתיקו 2-2 נגד טולוז במסגרת המחזור ה-35 בליגת העל הצרפתית לעונת 2018/2019. בסך הכל ערך שמונה הופעות ליגה במועדון.

ב-5 באוקטובר 2020 הושאל בואי למשך עונה אחת לדיז'ון מליגת העל הצרפתית. ב-24 באוקטובר ערך את הופעת הבכורה שלו במועדון, בהפסד 0–4 לפריז סן-ז'רמן במסגרת המחזור השמיני בליגה לעונת 2020/2021. בסך הכל ערך 24 הופעות ליגה במהלך תקופת ההשאלה.

ב-26 ביולי 2021 חתם בואי על חוזה לארבע שנים בגלאטסראיי מליגת העל הטורקית.

ב-28 בינואר 2024 חתם בואי לארבע וחצי שנים בבאיירן מינכן. בואי מיעט לשחק בבאיירן והרבה להיפצע, אך זכה עם הקבוצה באליפות בעונת 2024/25. בפברואר 2026 הושאל לקבוצתו הקודמת, גלאטסראיי, עד לתום עונת 2025/26, עם אופציה לרכישה בתום ההשאלה.

## תארים
**באיירן מינכן**

* אליפות גרמניה: 2024/2025
* הסופר קאפ הגרמני: 2025

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני סטאד רן
קטגוריה:כדורגלני דיז'ון
קטגוריה:כדורגלני גלאטסראיי
קטגוריה:כדורגלני באיירן מינכן
קטגוריה:ספורטאים צרפתים בגרמניה
קטגוריה:ספורטאים צרפתים בטורקיה
קטגוריה:צרפתים שנולדו ב-2000
איברהימה במבה

**איברהימה קאדר אריאל במבה** (באיטלקית: **Ibrahima Kader Ariel Bamba**; נולד ב-22 באפריל 2002 בורצ'לי שבאיטליה) הוא כדורגלן איטלקי המשחק בעמדת הבלם בקבוצת א-דוחייל מליגת העל הקטרית.

## קריירת מועדונים
במבה גדל במחלקת הנוער של פרו ורצ'לי. בשנת 2020 עבר לוויטוריה דה גימארייש, והחל לשחק בקבוצת המילואים של המועדון. ב-27 בפברואר 2022 ערך את הופעת הבכורה שלו בקבוצה הראשונה של המועדון, בהפסד 3-0 לבנפיקה ליסבון במסגרת המחזור ה-24 בליגת העל הפורטוגלית לעונת 2021/2022.

ב-13 ביולי 2023 חתם בא-דוחייל הקטרית.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני ויטוריה דה גימארייש
קטגוריה:כדורגלני א-דוחייל
קטגוריה:איטלקים שנולדו ב-2002
יאקוב אונדרייקה

**יאקוב אקסל פר אונדרייקה** (בשוודית: **Jacob Axel Per Ondrejka**; נולד ב-2 בספטמבר 2002 בלנדסקרונה שבשוודיה) הוא כדורגלן שוודי המשחק בעמדת קשר הכנף בקבוצת פארמה מהסרייה א' ובנבחרת שוודיה.

## קריירת מועדונים
אונדרייקה גדל במחלקות הנוער של BK לנדרונה לנדסקרונה. בשנת 2019 החל לשחק בקבוצה הבוגרת של לנדסקרונה במסגרת הליגה השוודית השלישית, במדיה ערך 23 הופעות ליגה והבקיע שער אחד.

ב-3 בינואר 2020 חתם אונדרייקה באלפסבורג מליגת העל השוודית. ב-1 ביולי 2023 חתם ברויאל אנטוורפן.

ב-23 בינואר 2025 חתם אונדרייקה בפארמה מהסרייה א'.

## קריירה בינלאומית
ב-12 בינואר 2023 ערך אונדרייקה את הופעת הבכורה שלו בנבחרת שוודיה, בניצחון 2-1 על נבחרת איסלנד במשחק ידידות. במשחק זה הבקיע את שער הבכורה שלו בנבחרת.

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני אלפסבורג
קטגוריה:כדורגלני רויאל אנטוורפן
קטגוריה:כדורגלני פארמה
קטגוריה:כדורגלני נבחרת שוודיה
קטגוריה:ספורטאים זרים בבלגיה
קטגוריה:ספורטאים שוודים באיטליה
קטגוריה:שוודים שנולדו ב-2002
פטר קורנלי

**פטר קורנלי** (בצרפתית: **Petr Cornelie**; נולד ב-26 ביולי 1995) הוא כדורסלן צרפתי המשחק בעמדות הפאוור פורוורד והסנטר במונקו מליגת העל הצרפתית והיורוליג.

## ראשית חייו וקריירה
קורנלי, שגדל באלזס, שיחק בקבוצות הנוער של סן-ז'וזף שטרסבורג, Basket Club Souffelweyersheim ו-Association sportive d'Electricité de Strasbourg.

## קריירה מקצועית
### לה-מאן סארת (2013–2019)
בגיל 15 הצטרף קורנלי לאקדמיית הנוער של לה-מאן סארת. הוא ערך את הופעת הבכורה שלו בקבוצה הבוגרת של לה מאן במהלך עונת 2013/14 ושיחק בקביעות בקבוצה ב-2014/15, בה זכה בפרס הכוכב העולה של ליגת העל הצרפתית.

ב-13 ביוני 2016 נרשם קורנלי לדראפט ה-NBA 2016, בו נבחר בבחירה ה-53 על ידי דנוור נאגטס והצטרף אליה לליגת הקיץ של ה-NBA. הוא נשאר בלה מאן לעונת 2016/17, אך לאחר עונה מאכזבת, בה העמיד ממוצעים של 4.1 נקודות ו-2.9 ריבאונדים למשחק, הושאל למטרופוליטנס 92 ביוני 2017.

### פו אורטז (2019–2021)
ב-20 ביוני 2019 חתם קורנלי בפו אורטז מליגת העל הצרפתית ושיחק במדיה במשך שתי עונות.

### דנוור נאגטס וגרנד ראפידס גולד (2021–2022)
ב-17 בספטמבר 2021 חתם קורנלי על חוזה דו כיווני עם דנוור נאגטס, לפיו חילק את זמנו בין הנאגטס לקבוצת ליגת הפיתוח שלהם, גרנד ראפידס גולד. ב-9 בינואר 2022 הוא נופה על ידי הנאגטס, וב-15 בינואר נרכש על ידי הגרנד ראפידס גולד.

### ריאל מדריד (2022–2023)
ב-27 ביולי 2022 חזר קורנלי לאירופה וחתם בריאל מדריד מליגת ה-ACB הספרדית והיורוליג. בעונת  זכה עם הקבוצה באליפות היורוליג.

### מונקו (2023–הווה)
ב-19 ביוני 2023 חתם קורנלי לשלוש עונות במונקו מליגת העל הצרפתית והיורוליג.

## קריירה בנבחרת הלאומית
קורנלי שיחק עבור הנבחרות הצעירות של צרפת בגביע העולם בכדורסל עד גיל 17 בליטא 2012, באליפות אירופה לנוער בלטביה 2013 ובאליפות אירופה לעתודה באיטליה 2015.

בטורניר הכדורסל באולימפיאדת טוקיו (2020) זכה קורנלי עם נבחרת  במדליית כסף לאחר הפסד בגמר ל.

## חיים אישיים
אמו, פבלה זיגמונדובה, היא כדורסלנית עבר צ'כית, ואביו, מרסיאל, שיחק כדורסל בליגה הצרפתית השנייה. אחותו של פטר, ג'ודי קורנלי-זיגמונדובה, שיחקה בנבחרות הצעירות של צרפת ובילתה ארבע שנים בקבוצת כדורסל המכללות של אוניברסיטת דייטון.

## קישורים חיצוניים

*פרופיל, באתר פיב"א החדש

## הערות שוליים

קטגוריה:כדורסלני ריאל מדריד
קטגוריה:זוכי מדליית כסף אולימפית מצרפת
קטגוריה:כדורסלני פריז לבלואה
קטגוריה:מדליסטים באולימפיאדת טוקיו (2020)
קטגוריה:כדורסלני לה-מאן סארת
קטגוריה:כדורסלנים צרפתים
קטגוריה:כדורסלני פו אורטז
קטגוריה:כדורסלני דנוור נאגטס
קטגוריה:בחירות דראפט של דנוור נאגטס
קטגוריה:סנטרים (כדורסל)
קטגוריה:כדורסלנים באולימפיאדת טוקיו (2020)
קטגוריה:כדורסלנים צרפתים באולימפיאדת טוקיו (2020)
קטגוריה:כדורסלני נבחרת צרפת
קטגוריה:כדורסלני מונקו
קטגוריה:ספורטאים צרפתים בספרד
קטגוריה:כדורסלני גרנד ראפידס דרייב
קטגוריה:צרפתים שנולדו ב-1995
דסלורטדין

**דסלורטדין** (אנגלית: **desloratadine**) היא אנטיהיסטמין דור שני המשמשת כטיפול נגד אלרגיה. דסלורטדין היא מטבוליט פעיל של לוראטדין.

התרופה קיבלה פטנט ב-1984 ונכנסה לשימוש ב-2001.

## התוויות רשומות
דסלורטדין משמשת כטיפול נגד נזלת אלרגית, גודש באף, וסרפדת (בלועזית אורטיקריה). היא בין המטבוליטים הראשים של לוראטדין ושתי התרופות דומות בבטיחות ויעילות. דסלורטדין זמינה במינונים שונים ונכמרת בשמות רבים ברחבי עולם.
## תופעות לוואי
תופעות הלוואי השכיחות הן עייפות (1.2%), פה יבש (3%), וכאב ראש (0.6%).
## ראו גם
* בנזוציקלוהפטנים
* אזאטדין

## קישורים חיצוניים

## הערות שוליים

קטגוריה:אנטיהיסטמינים
קטגוריה:תרופות לפי א'-ב'
קיליקס (מיתולוגיה)

**קיליקס** (ביוונית: **Κίλιξ**) היה נסיך פיניקי במיתולוגיה היוונית והאפונים של קיליקיה.
## דמותו
היגינוס הזכיר את קיליקס בן אגנור כמי שיצא לחפש אחר אחותו החטופה אירופה כמו אחיו קדמוס ופויניקס, הגיע לקיליקיה ונשאר שם, ונתן לארץ את שמה. גם יואנס צצס הזכיר את קיליקס בן אגנור, אחי קדמוס ופויניקס, כנותן השם לקיליקיה. לפי הרודוטוס, הקילקיים נקראו בעבר היפכֿאים (Ὑπαχαιοὶ – תת-קבוצה של אכאים), וקיבלו שמם מקיליקס בן אגנור, איש פיניקי.

פסאודו־אפולודורוס ציין שאגנור שלח את בניו, קדמוס, פויניקס וקיליקס, לחפש אחר אירופה, ואיים עליהם לא לחזור אם לא ימצואה, ולכן נשארו בארצות רחוקות; קיליקס נשאר בארץ ליד פיניקיה ולכל הארץ שהייתה כפופה לו בסמוך לנהר פירמוס (Pyramus), הוא קרא קיליקיה. הוא הוסיף שייתכן שתאסוס הוא לא בנו של פוסידון אלא בנו של קיליקס. בהמשך, סרפדון בן אירופה הסתכסך עם אחיו בכרתים, חבר לקיליקס שהיה במלחמה עם הליקיים, ולאחר שקיבל חלק מהארץ נעשה למלך ליקיה.

דיודורוס סיקולוס סיפר שקוריבס  בן יאסיון וקיבלי התחתן עם תבה  בת קיליקס (שהיא אולי האפונים לתבאי הקיליקית ). הוא גם הביא את דברי אוהמרוס, שסיפר שכשזאוס עלה למלכות, הוא הגיע בנדודיו לקיליקיה והכניע את קיליקס שליט האזור.

## הערות שוליים

קטגוריה:פיניקים במיתולוגיה היוונית
קטגוריה:אפונימים
MVP של הליגה האדריאטית

**ה-MVP של הליגה האדריאטית** הוא פרס שנתי של הליגה האדריאטית המוענק מאז עונת הבכורה ל של העונה הסדירה.

דיאן מילוייביץ' מחזיק בשיא הזכיות בפרס, שלוש פעמים, ולוקה ז'וריץ' לוקה בוז'יץ' זכו פעמיים כל אחד. קניאן ויקס, צ'סטר מייסון, דייוויד סיימון ומקינלי רייט מארצות הברית וגוגה ביתאדזה מגאורגיה הם הזוכים היחידים בפרס מחוץ לאזור הים האדריאטי. דאריו שאריץ' ב- וניקולה קאליניץ' ב- הם שני השחקנים היחידים שקבוצותיהם זכו באליפות באותה שנה. הפרס לא הוענק בעונת , שבוטלה עקב מגפת הקורונה.

## זוכים
[ממוזער|[ניקולה יוקיץ', פעמיים ה-MVP של העונה הסדירה ב-NBA, זכה בפרס ב-.]]

## קישורים חיצוניים
*

קטגוריה:פרסי כדורסל
פרוספר ז'וליו דה קרביון

**פְּרוֹסְפֶּר ז'וֹלְיוֹ דֶה קְרֶבִּיוֹן** (בצרפתית: **Prosper Jolyot de Crébillon**; 13 בינואר 1674 – 17 ביוני 1762) היה מחזאי טרגדיות צרפתי.

## קורות חיים
קרביון נולד בדיז'ון, שם אביו, מלכיור ז'וליו (Melchior Jolyot), היה נוטריון-מלכותי. לאחר שהתחנך בבית הספר הישועי בעיירה, ולאחר מכן ב. הוא הפך לעורך דין, והוצב במשרדו של עורך דין בשם פרייר (Prieur) בפריז. בעידודו של מעסיקו, בנו של חבר ותיק של המשורר והמחזאי , הוא כתב את Mort des enfants de Brutus ("מות ילדיו של ברוטוס"), שמעולם לא הוצג על הבמה.

בשנת 1705 הוא הצליח עם Idoménée (אידומנאוס); המחזה שלו Atrée et Thyeste (אטראוס ותיאסטס) הוצג בשנת 1707 שוב ושוב בחצר המלוכה; Electre (אלקטרה) הופיע ב-1709; ובשנת 1711 כתב את המחזה הטוב ביותר שלו, Rhadamiste et Zénobie (רדמיסטוס וזנוביה), שנחשב כיצירת המופת שלו למרות עלילה מסובכת יתר על המידה. אבל המחזה Xerxes (חשיארש) שכתב ב-1714 הוצג רק פעם אחת ו-Sémiramis (סמירמיס) (1717) היה כישלון מוחלט.

בשנת 1707 נשא קרביון לאישה נערה חסרת פרוטה, שמתה והותירה לו שני ילדים קטנים. גם אביו מת, חדל פירעון. בשלוש שנים בחצר המלוכה הוא לא הרוויח דבר ועורר קנאה ניכרת. מדוכא ומדוכדך, עבר לגור בעליית גג, שם הקיף את עצמו בכלבים, חתולים וציפורים, שאיתם התיידד; הוא נעשה אדיש לחלוטין לניקיון או לאוכל, וחיפש נחמה רק בעישון.

הוא חזר לבמה ב-1726 עם מחזה מצליח, Pyrrhus (פירוס). ב-1731, למרות הסתגרותו הארוכה, הוא נבחר לאקדמיה הצרפתית; ב-1735 מונה לצנזור מלכותי; ובשנת 1745 העניקה לו מאדאם דה פומפדור פנסיה של 1,000 פרנק ומשרה בספרייה המלכותית. בשנת 1748 הוצג המחזה שלו Catilina (קטילינה) בהצלחה רבה בחצר המלוכה; ובשנת 1754, בן שמונים, הוא העלה את הטרגדיה האחרונה שלו, Le Triumvirat (הטריומווירט). גם בנו היחיד קלוד היה סופר.

קרביון נחשב בעיני רבים כטוב יותר מוולטר כמשורר טרגי. רוח היריבות גרמה לוולטר לקחת את הנושאים של לא פחות מחמש מהטרגדיות של קרביון (סמירמיס, אלקטרה, קטילינה, הטריומווירט ואטראוס), כשלו. מה שנקרא Éloge de Crébillon ("שבחו של קרביון", 1762) (הכותרת הייתה אירונית), שהופיע בשנת מותו של המשורר, יוחס בדרך כלל לוולטר, אם כי הוא הכחיש בתוקף שהוא המחבר.

ישנן מהדורות רבות של יצירותיו, ביניהן בולטות: Œuvres ("יצירות", 1772), עם הקדמה והספד, מאת ; Œuvres (1828), המכיל את Éloge de Crébillon של ד'אלמבר, (1775); ו-Théâtre complet ("תיאטרון שלם", 1885) עם הערות מאת אוגיסט ויטו (Auguste Vito). ביבליוגרפיה מלאה נכתבה על ידי מוריס דוטרה (Maurice Dutrait), ב-Etude sur la vie et le théâtre de Crébillon ("מחקר על החיים והתיאטרון של קרביון", 1895).

## קישורים חיצוניים

* 

## ביאורים

## הערות שוליים

קטגוריה:בוגרי אוניברסיטת פריז
קטגוריה:מחזאים צרפתים
קטגוריה:ילידי 1674
קטגוריה:נפטרים ב-1762
הסופר קאפ האדריאטי

**הסופר קאפ של הליגה האדיראטית**, המכונה גם **הסופר קאפ של ליגת ה-ABA** או **הסופר קאפ האדריאטי**, הוא תחרות סופר-קאפ כדורסל שנתית בין קבוצות הליגה האדריאטית, תחרות אזורית בין קבוצות משש מדינות יוגוסלביה לשעבר: בוסניה והרצגובינה, קרואטיה, מקדוניה הצפונית, מונטנגרו, סרביה וסלובניה.

## היסטוריה
אספת הליגה האדדריאטית שהתקיימה ב-24 ביולי 2017 בבלגרד, סרביה, החליטה לארגן את הסופר קאפ האדריאטי עם 8 משתתפות.

בשנת 2017 נערכה המהדורה הראשונה של הסופר קאפ בבר, מונטנגרו, וצדביטה זאגרב זכתה בה. בעונה השנייה נפגשו הקבוצות נפגשו בלקטאשי, בוסניה והרצגובינה, והכוכב האדום בלגרד הוכתרה לאלופה. הסופר קאפ השלישי התקיים בזאגרב, קרואטיה, וזכתה בו פרטיזן בלגרד.

קבוצות מבוסניה והרצגובינה, קרואטיה, מקדוניה, מונטנגרו, סרביה וסלובניה שיחקו בעבר בתחרות דומה, כשהיו חלק מהרפובליקה הפדרלית הסוציאליסטית של יוגוסלביה. הגביע היוגוסלבי בכדורסל נערך במשך 33 שנים, מ-1959 עד 1992 (לא נערך ב-1961, 1963–1968).

ב-29 ביוני 2020 ביטלה אספת הליגה את טורניר 2020, שהיה אמור להיערך בפודגוריצה, בעקבות מגפת הקורונה.

ב-2023, לאחר שלוש שנים בהם לא התקיים הטורניר, ניצחה סטודנטסקי סנטאר את פרטיזן בלגרד בטורניר שנערך בפודגוריצה.

## מחזיקות התואר
* 2017:  צדביטה זאגרב
* 2018:  הכוכב האדום בלגרד
* 2019:  פרטיזן בלגרד
* 2023:  סטודנטסקי סנטאר

## גמרים

## משתתפות
להלן רשימה של הקבוצות ששיחקו בסופר קאפ האדריאטי.

### מפתח

### רשימת משתתפות

## MVP

## ראו גם
* הליגה האדריאטית
* הגביע היוגוסלבי בכדורסל

## קישורים חיצוניים
* 

## הערות שוליים

קטגוריה:תחרויות כדורסל באירופה
סמאש אינטו פיסז

**סמאש אינטו פיסז** (באנגלית: **Smash Into Pieces**) היא להקת רוק שוודית, שהוקמה בשנת 2008 בעיר ארברו.

## קריירה
הלהקה הוקמה בשנת 2008 על ידי חבריה, בנג'מין ינבו, פר ברגקוויסט, אייזק סנואו, ויקטור וידלונד וכריס-אדם הדמאן-סרביי. היא הוציאה את סינגל הבכורה שלה, "Fading", ב-2009. הוא הגיע למקום ה-33 במצעד הסוורייטופליסטן השוודי. בשנת 2012 חתמה על חוזה הקלטות עם חברת התקליטים סוני מיוזיק אנטרטיינמנט. כמה חודשים לאחר מכן קיבלו בטקס פרסי הרוק של בנדיט את פרס "הלהקה החדשה הטובה ביותר של השנה". אלבום הבכורה שלה, *Unbreakable*, יצא לאור ב-10 באפריל 2013. הוא הגיע למקום השביעי במצעד האלבומים השוודי. לאחר הוצאתו יצאה הלהקה לסיבוב הופעות עם אלטר ברידג' והיילסטורם.

ב-25 בפברואר 2015 יצא אלבומה השני, *The Apocalypse DJ*. במהלך אותה שנה יצאו הסינגלים "Stronger" ו-"Color of Your Eyes". לאחר כמה חודשים עזב סנואו את הלהקה. ב-27 בינואר2017 פורסם האלבום *Rise and Shine*. מיד לאחר פרסומו עזב גם וידלונד את סמאש אינטו פיסז. ב-12 באוקטובר 2018 יצא לאור אלבומה הרביעי של הלהקה, *Evolver*.

ב-30 בנובמבר 2022 נחשף כי סמאש אינטו פיסז עתידה להשתתף במלודיפסטיבלן, הקדם השוודי לאירוויזיון 2023, עם השיר "Six Feet Under" היא השתתפה במקצה הרביעי של התחרות, שהתקיים ב-25 בפברואר 2023. בערב הגמר, ששודר ב-11 במרץ, דורגה הלהקה במקום השלישי עם 112 נקודות. לאחר התחרות הגיע השיר למקום השני במצעד הסינגלים השוודי.

## דיסקוגרפיה
### אלבומי אולפן
* 2013 – *Unbreakable*
* 2015 – *The Apocalypse DJ*
* 2017 – *Rise and Shine*
* 2018 – *Evolver*
* 2020 – *Arcadia*
* 2021 – *A New Horizon*
* 2022 – *Disconnect*

## קישורים חיצוניים

* 

## הערות שוליים

קטגוריה:משתתפי מלודיפסטיבלן 2023
קטגוריה:להקות שהוקמו בשנת 2008
קטגוריה:להקות שוודיות
ארווין וורם

**ארווין וורם** (בגרמנית: **Erwin Wurm**; נולד ב-27 ביולי 1954) הוא אמן עכשווי אוסטרי. הוא מתגורר ופועל באוסטריה ובניו יורק.

הפסלים ההומוריסטיים של וורם מותחים ביקורת על תרבות המערב ועל אוסטריה שלאחר מלחמת העולם השנייה.

על השימוש בהומור בעבודתו אמר וורם בראיון: "אני חושב שאפשר לגשת לאמיתות על החברה ועל הקיום האנושי בדרכים שונות, אתה לא תמיד צריך להיות רציני. סרקזם והומור יכולים לעזור לך לראות דברים ברוח קלה יותר".

וורם הוא אמן מקורי ויוצא דופן. החל מסוף שנות השמונים הרחיב וורם את תפיסת הפיסול ויצר "פסלים לדקה" (One Minute Sculptures). פסלים אלה כוללים חפצים יום-יומיים רדי מייד בתוספת הוראות שימוש מפתיעות לקהל הצופים. הוא הוציא דברים מהקשרם ויוצר סיטואציות מפתיעות בהשתתפות הצופים. באופן זה הכניס וורם חידוש ליחסים בין הצופים לאובייקט, ויצר מימד של השתנות בפסל עצמו.

המפגש בין האביזרים השגרתיים והצופים בתערוכה יוצר פיסול חי ומשתנה, שיש לו קיום לדקה אחת בלבד. חלק מהצופים הופכים לשחקנים במופע ואחרים נותרים בעמדת תצפית ממנה הם קולטים את משמעות היצירה.

ב-2023 הציג וורם תערוכת יחיד במוזיאון תל אביב, אותה אצרה מירה לפידות. לתערוכה שני חלקים: פסל חוץ גדול בשם "בית צד" שהוא העתק מוקטן של בית ילדותו, וסדרת "פסלים לדקה" הכוללים ריהוט תוצרת ישראל משנות החמישים והשישים של המאה העשרים.

## קישורים חיצוניים

*  

## הערות שוליים

קטגוריה:צלמים אוסטרים
קטגוריה:פסלים אוסטרים
קטגוריה:אוסטרים שנולדו ב-1954
Six Feet Under (שיר של סמאש אינטו פיסז)

"**Six Feet Under**" הוא סינגל שהוקלט על ידי הלהקה השוודית סמאש אינטו פיסז. הוא יצא לאור ב-25 בפברואר 2023, על ידי חברת התקליטים סוני מיוזיק, כסינגל שלא מתוך אלבום.

השיר הגיע למקום השני בסוורייטופליסטן, מצעד הסינגלים השוודי.

## רקע וכתיבה
השיר נכתב על ידי הלהקה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12.3 מיליון השמעות.

בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו בסיבוב ההצבעה השני במקצה הרביעי של התחרות, שם קיבל 701,606 הצבעות. בגמר, דורג במקום השלישי עם 112 נקודות.

## מיקומי שיא

## קישורים חיצוניים

## הערות שוליים

קטגוריה:שירי מלודיפסטיבלן 2023
קלוד-פרוספר ז'וליו דה קרביון

**קְלוֹד-פְּרוֹסְפֶּר ז'וֹלְיוֹ דֶה קְרֶבִּיוֹן** (בצרפתית: **Claude-Prosper Jolyot de Crébillon**; 13 בפברואר 1707 – 12 באפריל 1777) המכונה **קרביון הבן** (**Crébillon fils**), כדי להבדיל בינו לבין אביו, היה סופר צרפתי.

## ביוגרפיה
קרביון נולד בפריז. הוא היה בנו של מחזאי מפורסם של טרגדיות, פרוספר ז'וליו דה קרביון. הוא קיבל חינוך ישועי בתיכון לואי הגדול המובחר. בתחילת דרכו כתב יצירות קלות שונות, כולל מחזות לתיאטרון האיטלקי בפריז, ופרסם סיפור קצר בשם Le Sylphe בשנת 1730. בשנים 1729 עד 1739 השתתף בערבים של החברה הספרותית "Société du Caveau"  ("הכספת", על שם הקברט שבו הם נערכו) עם אמנים אחרים, כולל ,  ושארל דוקלו (Charles Duclos).

הפרסום של *Tanzaï et Néadarné, histoire japonaise* ("טנזאי וניאדרנה, היסטוריה יפנית", 1734), שהכיל התקפות מוסוות בקושי על ה-, בולה של האפיפיור קלמנס האחד עשר מ-1713, על הקרדינל דה רוהן ואחרים, הוביל אותו לזמן קצר בכלא בוונסן. הרומן שלו *Les Égarements du cœur et de l'esprit* ("תעתועי הלב והנפש") פורסם בין 1736 ל-1738, ואף על פי שהמשיך לערוך אותו ב-1738, מעולם לא הסתיים. פרסום *Le Sopha, conte moral* ("הספה, סיפור מוסרי"), סאטירה פוליטית ארוטית, ב-1742 אילץ אותו לגלות מפריז למשך מספר חודשים.

בסביבות 1744 הוא התקשר בקשר רומנטי עם ליידי הנרייטה מריה סטפורד (Lady Henrietta Maria Stafford), בתו של צ'מברלין של ג'יימס השני, מלך אנגליה, והם נישאו ב-1748. בן נולד לזוג בשנת 1746 ומת בשנת 1750. למרות מצוקה כלכלית, הם חיו יחד עד מותה בשנת 1755. בינתיים הוא פרסם את *La Nuit et le moment* ("הלילה והרגע", 1745), ** (אה! איזה סיפור!) ו-*Les Heureux Orphelins* ("היתומים המאושרים", 1754). הוא לא ירש דבר מהנרייטה ונאלץ למכור את ספרייתו הגדולה ב-1757. בסופו של דבר מצא הכנסה קבועה כצנזור מלכותי (כמו אביו) ב-1759. ב-1768 וב-1772 פרסם את שני הרומנים האחרונים שלו, *Lettres de la duchesse de *** au duc de **** ("מכתבים מהדוכסית מ*** לדוכס מ***) ו־*Lettres athéniennes* ("מכתבים אתונאיים").

דה קרביון הלך לעולמו בפריז ב-12 באפריל 1777.

## קישורים חיצוניים

* 
* 

## הערות שוליים

קטגוריה:סופרים צרפתים
קטגוריה:ילידי 1707
קטגוריה:נפטרים ב-1777
טנסי טירס

**טנסי טירס** (באנגלית: **Tennessee Tears**) הוא צמד מוזיקלי שוודי, המתמחה בסוגת הקאנטרי. הוא הוקם בשנת 2014 וחברים בו טילדה פאוק ויונאס הרמאנסון. בשנת 2017 הוציא את סינגל הבכורה שלו, "I love you whatever". בשנים 2020–2022 יצאו הסינגלים "Lucky tonight","Man in the moon" ו-"Do you still think of me" בהתאמה. בנובמבר 2022 נחשף כי השיר "Now I Know", שנכתב על ידי הצמד, תומאס סטנגאארד ואנדרז ורטוב, עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב גלגל ההצלה לאחר הגעתו בסיבוב ההצבעה השני במקצה השני של התחרות למקום השלישי, שם קיבל 500,652 הצבעות. בשלב גלגל ההצלה הודח באופן סופי מהתחרות.

## קישורים חיצוניים

## הערות שוליים

קטגוריה:צמדים מוזיקליים
קטגוריה:להקות שוודיות
קטגוריה:משתתפי מלודיפסטיבלן 2023
קטגוריה:להקות שהוקמו בשנת 2014
טונה סקיליוס

**טונה סקיליוס** (בשוודית: **Tone Sekelius**; נולדה ב-16 ביולי 1997) היא זמרת שוודית.

## קריירה
בפברואר 2017 הוציאה את סינגל הבכורה שלה, "Awakening", שהגיע למקום ה-89 במצעד הסוורייטופליסטן.

בשנת 2021, במהלך ריאיון ל-*[[אפטונבלודט|Aftonbladet]],* יצאה מהארון כטרנסג'נדרית, וחשפה את שמה החדש, טונה. שמה הקודם היה תומאס.

בשנת 2022 השתתפה במלודיפסטיבלן, הקדם השוודי לאירוויזיון 2022, עם השיר "My Way". הייתה זו הפעם הראשונה בה טרנסג'נדר מוצהר משתתף באירוע. היא הגיעה למקום החמישי עם 84 נקודות. בשנה שלאחר מכן שבה לאירוע, עם השיר "Rhythm of My Show", ודורגה במקום ה-12 והאחרון עם 20 נקודות.

## קישורים חיצוניים

## הערות שוליים

קטגוריה:זמרות שוודיות
קטגוריה:זמרים להט"בים
קטגוריה:משתתפי מלודיפסטיבלן 2022
קטגוריה:משתתפי מלודיפסטיבלן 2023
קטגוריה:ילידות 1997
קטגוריה:שוודים שנולדו ב-1997
קטגוריה:זמרים טרנסג'נדרים
ויקטוריה יוהאנסון

**ויקטוריה ונדלה יוהאנסון** (בשוודית: **Wiktoria Vendela Johansson**; נולדה ב-8 בנובמבר 1996), הידועה בשמה הפרטי **ויקטוריה**, היא זמרת וכותבת שירים שוודית. התפרסמה בזכות השתתפותה במלודיפסטיבלן 2016, הקדם השוודי לתחרות הזמר של האירוויזיון, שם הגיעה למקום הרביעי.

## קורות חייה
יוהאנסון נולדה ב-8 בנובמבר 1996 בברמהולט. בשנת 2011 השתתפה במלודיפסטיבלן לילדים, עם השיר "Jag behöver dig", שדורג במקום הרביעי. ב-30 בנובמבר 2015 נחשף כי יוהאנסון עתידה להשתתף במלודיפסטיבלן 2016 עם השיר "Save Me", שהגיע גם כן למקום הרביעי. לאחר מכן דובבה את דמותה של מואנה בסרט "מואנה". גם בשנת 2017 ביצעה את "As I Lay Me Down" באירוע המלודיפסטיבלן השנתי, והגיעה למקום השישי. באירוויזיון 2017 מסרה את ניקוד חבר השופטים השוודי. בשנת 2019 שבה לתחרות עם השיר "Not with Me", שהגיע למקום השישי.

ב-30 באפריל 2021 הוציאה את "Need You to Know" והכריזה על פרסומו העתידי של אלבום הבכורה שלה. בשנת 2023 השתתפה פעם נוספת באירוע הקדם עם השיר "All My Life (Where Have You Been)", שלא הצליח להעפיל לגמר.

## קישורים חיצוניים

## הערות שוליים

קטגוריה:משתתפי מלודיפסטיבלן 2016
קטגוריה:משתתפי מלודיפסטיבלן 2017
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2023
קטגוריה:מדבבות שוודיות
קטגוריה:זמרות שוודיות
קטגוריה:ילידות 1996
ריטה גולדשטיין

**מרגריטה (ריטה) גולדשטיין** (נולדה ב-5 ביולי 1987) היא עיתונאית ישראלית והכתבת לענייני קולינריה בקשת 12. בנוסף מגישה את סדרת כתבות האוכל בתוכנית חי בלילה ואת פינת הקולינריה בתוכנית חדשות הבוקר של ניב רסקין, וחברה בפאנל התוכנית. כתבת ומראיינת במגזין הטלוויזיה אנשים.

## ביוגרפיה
גולדשטיין בוגרת תואר ראשון במנהל עסקים ותקשורת ותואר שני בתקשורת ועיתונאות עם התמחות במדיה חדשה ואינטרנט, שני התארים מהאוניברסיטה העברית בירושלים.

בשנת 2011 החלה לשמש כעיתונאית אוכל במוסף ז'ורנל של מעריב ובמקביל כתבה במגזין "את" ובמוספים שונים של מעריב. בשנים 2012 עד 2014 הייתה עיתונאית קולינריה באתר וואלה.

בשנת 2020 שיחקה בסדרה הטבח. גולדשטיין מגישה סדרת כתבות אוכל המצולמות רחבי הארץ במסגרת התוכנית **חי בלילה** ובנוסף מגישה פינת קולינריה בקשת 12.

היא משמשת כחברת פאנל קבועה בתוכנית חדשות הבוקר של ניב רסקין, כתבת ומראיינת במגזין הטלוויזיה "אנשים", מנחה מבזקים באתר "TVBEE" מבית מאקו, יוצרת ומגישה בבלוג ביקורות האוכל של מאקו, יוצרת ומנחה של התוכנית "חדשות האוכל של ישראל" ובנוסף היא כתבת האוכל של אתר האינטרנט מאקו מבית קשת.

## חיים אישיים
חיה במושב בעמק חפר עם בן זוגה ג'רמי יפה, ארט דיירקטור בסרטים ובסדרות טלוויזיה. ב-9 בספטמבר 2023 נולדה בתם הראשונה. 

## קישורים חיצוניים

* 
* 
* 

## הערות שוליים

קטגוריה:עיתונאיות ישראליות
קטגוריה:עיתונאים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:כתבים ישראלים
קטגוריה:כתבות תרבות ישראליות
קטגוריה:נשות טלוויזיה ישראליות
קטגוריה:סגל קשת
קטגוריה:עיתונאיות כותבות עברית
קטגוריה:מנחי טלוויזיה ישראלים
קטגוריה:מנחים ישראלים
קטגוריה:ישראליות שנולדו ב-1987
קאנג'י (משקה)

**קאנג'י** (בהינדי: **कांजी**; באנגלית: **Kanji**) הוא משקה הודי שאינו אלכוהולי, הנחשב לנפוץ בצפון הודו ובמדינות תת-היבשת ההודית.

טעמו של המשקה מתוק חמוץ וחריף והוא מופק מגזר מותסס, מים, סלק, זרעי חרדל, מלח, צ'ילי אדום ומפזרים בונדי בחלקו העליון של המשקה.

נהוג לשתות את המשקה בכוס גדולה ולהגישו בפסטיבל ההולי.

הקאנג'י דומה בטעמו למשקה השלגם הטורקי ויש לשתות את המשקה כאשר הוא קר או צונן.

## ראו גם
* שרבט
* בראגה (משקה)
* חמיצה

## קישורים חיצוניים

* מתכון להכנת משקה קאנג'י, באתר Whiskaffair

## הערות שוליים

קטגוריה:משקאות
קטגוריה:המטבח ההודי
סטפן יוהנסן

**סטפן מריוס יוהנסן** (בנורווגית: **Stefan Marius Johansen**; נולד ב-8 בינואר 1991 בווארדה שבנורווגיה) הוא כדורגלן עבר  נורווגי ששיחק בעמדת הקשר.

## קריירת מועדונים
יוהנסן גדל במחלקות הנוער של וארדה ובודה/גלימט. הוא ערך 30 הופעות ליגה במדי הקבוצה הבוגרת של בודה/גלימט במסגרת ליגת העל הנורווגית וליגת המשנה הנורווגית.

ב-7 בדצמבר 2010 חתם יוהנסן בסטרומסגודסט מליגת העל הנורווגית החל מ-1 בינואר 2011. הוא ערך 67 הופעות ליגה במדי המועדון, בהן הבקיע שמונה שערים, ואף זכה פעם אחת באליפות נורווגיה.

ב-15 בינואר 2014 חתם יוהנסן על חוזה לשלוש שנים וחצי בסלטיק מליגת העל הסקוטית. ב-26 בינואר ערך את הופעת הבכורה שלו במועדון, בניצחון 0–4 על היברניאן במסגרת המחזור ה-24 בליגה לעונת . ב-22 במרץ הבקיע את שער הבכורה שלו במועדון, בניצחון 0–3 על סנט מירן במסגרת המחזור ה-30 בליגה. בסך הכל ערך 73 הופעות ליגה והבקיע 12 שערים במהלך שתי עונות וחצי במועדון. הוא זכה שלוש פעמים באליפות סקוטלנד, ופעם אחת בגביע הליגה הסקוטית.

ב-26 באוגוסט 2016 חתם יוהנסן על חוזה לשלוש שנים בפולהאם מהפוטבול ליג צ'מפיונשיפ. בסך הכל ערך 126 הופעות ליגה במדי המועדון במסגרת הפרמייר ליג והפוטבול ליג צ'מפיונשיפ, בהן הבקיע 19 שערים.

ב-31 בינואר 2019 הושאל יוהנסן לווסט ברומיץ' אלביון מהפוטבול ליג צ'מפיונשיפ עד לתום עונת . ב-9 בפברואר ערך את הופעת הבכורה שלו במועדון, בניצחון 1-0 על סטוק סיטי במסגרת המחזור ה-31 בליגה. ב-9 במרץ הבקיע את שער הבכורה שלו במועדון, בתיקו 1-1 נגד איפסוויץ' טאון במסגרת המחזור ה-36 בליגה. בסך הכל ערך 14 הופעות ליגה במהלך תקופת ההשאלה, בהן הבקיע שני שערים.

ב-26 בינואר 2021 הושאל יוהנסן לקווינס פארק ריינג'רס מהפוטבול ליג צ'מפיונשיפ עד לתום עונת . ב-1 בפברואר ערך את הופעת הבכורה שלו במועדון, בניצחון 1–2 על ווטפורד במסגרת המחזור ה-27 בליגה. ב-20 במרץ הבקיע את שער הבכורה שלו במועדון, בניצחון 1–2 על בורנמות' במסגרת המחזור ה-31 בליגה. בסך הכל ערך 21 הופעות ליגה במהלך תקופת ההשאלה, בהן הבקיע ארבעה שערים. ב-24 ביולי 2021 חתם יוהנסן על חוזה קבוע לשלוש שנים במועדון.

## קריירה בינלאומית
ב-14 באוגוסט 2013 ערך יוהנסן את הופעת הבכורה שלו בנבחרת נורווגיה, בהפסד 2–4 לנבחרת שוודיה במשחק ידידות. במשחק זה הבקיע את שער הבכורה שלו בנבחרת.

בסך הכל ערך יוהנסן 55 הופעות בנבחרת נורווגיה, בהן הבקיע ששה שערים.

ב-10 במרץ 2021 הודיע יוהנסן על פרישה מהנבחרת.

## תארים
;סטרומסגודסט
* אליפות נורווגיה (1): 2013

;סלטיק
* אליפות סקוטלנד (3): 2013/2014, 2014/2015, 2015/2016
* גביע הליגה הסקוטית (1): 2014/2015
## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני בודה/גלימט
קטגוריה:כדורגלני סטרומסגודסט
קטגוריה:כדורגלני סלטיק
קטגוריה:כדורגלני פולהאם
קטגוריה:כדורגלני וסט ברומיץ' אלביון
קטגוריה:כדורגלני קווינס פארק ריינג'רס
קטגוריה:כדורגלני סרפסבורג 08
קטגוריה:כדורגלני נבחרת נורווגיה
קטגוריה:נורווגים שנולדו ב-1991